**TÁJÉKOZTATÓ**

**az uniós állami támogatási szabályoknak a Kedvezményezett részére nyújtandó támogatásra történő alkalmazhatóságáról**

Az Európai Unió működéséről szóló szerződés (a továbbiakban: **EUMSZ**) 107. cikke értelmében állami támogatásnak azok az intézkedések minősülnek, amelyek esetében:

1.  a kedvezményezett vállalkozásnak minősül (gazdasági tevékenységet végez),

2.  az intézkedés állami forrást nyújt vagy betudható az államnak,

3.  előnyt jelent az érintett vállalkozás(ok) részére,

4. szelektív, azaz csak bizonyos vállalkozást, régiót vagy ágazatot részesít előnyben, valamint

5. torzít(hat)ja a versenyt, vagy annak torzításával fenyeget, és befolyásol(hat)ja a tagállamok közötti kereskedelmet.

A fenti feltételeknek a támogatandó tevékenység(ek) tekintetében egyszerre kell teljesülniük ahhoz, hogy a támogatásra az uniós állami támogatási szabályokat alkalmazni kelljen.

Az Európai Bizottság joggyakorlata alapján vállalkozásnak minősül minden gazdasági tevékenységet végző személy, függetlenül jogi helyzetétől és finanszírozási formájától. Erre figyelemmel annak megítélésekor, hogy egy adott intézkedés az EUMSZ 107. cikk (1) bekezdés hatálya alá tartozó állami támogatásnak minősül-e, nem a végső kedvezményezettek szervezeti formáját, hanem az adott, finanszírozni kívánt tevékenységet kell vizsgálni.

A Támogató által nyújtandó támogatás vonatkozásában a fentiekben felsorolt fogalmi elemek közül a 2. és a 4. pontban meghatározott fogalmi elemek teljesülnek. Ezért a fenti fogalmi elemek közül kizárólag az 1. (gazdasági tevékenység), a 3. (gazdasági előny megléte) és az 5. pont [tagállamok közötti kereskedelem érintettsége (helyi jelentőség)] szerinti fogalmi elemek teljesülését kell vizsgálni.

1. Gazdasági tevékenység

Az Európai Unió működéséről szóló szerződés 107. cikkének (1) bekezdésében említett állami támogatás fogalmáról szóló bizottsági közlemény (2016/C 262/01), - a továbbiakban: **Közlemény** - **34. pontja** értelmében a kultúrához és a kulturális örökség megőrzéséhez kapcsolódó fejlesztések megvalósítása, valamint a kultúrához és a kulturális örökség megőrzéséhez kapcsolódó események megszervezhetők nem kereskedelmi módon is, így e tevékenységek egyes esetekben **nem gazdasági jellegűek**.

A Bizottság úgy véli, hogy a nagyközönség számára térítésmentesen hozzáférhető kulturális tevékenység vagy a kulturális örökség megőrzéséhez kapcsolódó tevékenység állami finanszírozása tisztán társadalmi és kulturális célt szolgál, ami nem gazdasági jellegű. Hasonlóképpen az, hogy egy kulturális intézmény látogatóinak vagy a nagyközönség számára nyitott kulturális tevékenység vagy a kulturális örökség megőrzéséhez kapcsolódó tevékenység résztvevőinek pénzügyi hozzájárulást kellene fizetniük, amely a valódi költségeknek csupán egy töredékét (maximum 50%-át) fedezi, nem változtat az említett tevékenység nem gazdasági jellegén, mivel a nyújtott szolgáltatás nem tekinthető valódi díjazásának.

A Közlemény alapján, ha a kulturális tevékenységből származó piaci bevétel (pl. jegyár-bevétel) nem haladja meg a kulturális tevékenység tényleges költségeinek a felét, a tevékenység nem minősül gazdasági tevékenységnek, és a Kedvezményezettnek nyújtandó támogatásra nem kell alkalmazni az uniós állami támogatási szabályokat.

Kérjük, hogy amennyiben a támogatandó tevékenység(ek) látogatói által fizetendő díjból bevételük keletkezik, legyenek szívesek dokumentálni, hogy ezek a bevételek a támogatandó tevékenység(ek) költségeinek mekkora hányadát fedezik.

2. Tagállamok közötti kereskedelem érintettsége

A **Közlemény 196. pontja** rögzíti a Bizottság azon joggyakorlatát, mely szerint a Bizottság az eset körülményeinek figyelembevételével megállapíthatja, hogy a **pusztán helyi jelentőségű, hatókörű intézkedések** nem érintik a tagállamok közötti kereskedelmet, és így nem minősülnek állami támogatásnak. A Közleményben hivatkozott esetekben a Bizottság azért tett ilyen megállapítást, mert megbizonyosodott arról, hogy a kedvezményezett az adott tagállamon belüli korlátozott területen kínál árukat vagy szolgáltatásokat, és a Bizottság valószínűtlennek vélte, hogy e tevékenység más tagállamokból vonzana vásárlókat. Így a Bizottság értékelése szerint nem feltételezhető, hogy az intézkedésnek marginálisnál nagyobb hatása lenne a határon átnyúló beruházásokra és letelepedésekre.

A Közlemény alapján a Támogató által támogatni kívánt tevékenység(ek) vonatkozásában akkor nem kell az uniós állami támogatási szabályokat alkalmazni, ha a támogatásban részesített tevékenység(ek) más tagállamok piacaira és fogyasztóira legfeljebb marginális hatást gyakorol(nak), tehát nem érinti(k) a tagállamok közti kereskedelmet. Ezen feltétel akkor teljesül, ha a támogatandó tevékenység(ek)ből megvalósuló szolgáltatásokat elsősorban magyar állampolgárok veszik igénybe (a külföldi látogatók száma marginális).

1. **Abban az esetben, ha Közlemény hivatkozott pontjaiban megfogalmazott feltételek nem teljesülnek, a jelen pályázat alapján nyújtott támogatás az Európai Unió működéséről szóló szerződés (a továbbiakban: EUMSZ) 107. cikke értelmében állami támogatásnak minősül.**

A jelen pályázat alapján nyújtott támogatás a 651/2014/EU rendeletnek a kikötői és repülőtéri infrastruktúrákra irányuló támogatás, a kultúrát és a kulturális örökség megőrzését előmozdító támogatásra és a sportlétesítményekre és multifunkcionális szabadidős létesítményekre nyújtott támogatásra vonatkozó bejelentési határértékek, továbbá a legkülső régiókban biztosított regionális működési támogatási programok tekintetében, valamint a 702/2014/EU rendeletnek a támogatható költségek összegének meghatározása tekintetében történő módosításáról szóló 2017. június 14-i 2017/1084/EU bizottsági rendelettel (HL 156., 2017.6.20., 1. o.) módosított, a Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetővé nyilvánításáról szóló, 2014. június 17-i 651/2014/EU bizottsági rendelet (HL L 187., 2014.6.26., 1. o.).) 53. cikke szerinti kultúrát és kulturális örökség megőrzését előmozdító támogatásnak minősül.

Nyilatkozat

**az uniós állami támogatási szabályoknak a Kedvezményezett részére nyújtandó támogatásra történő alkalmazhatóságáról**

Alulírott …………………………………… [pályázó képviseletére jogosult] a ………………………………………………………. [pályázó neve] képviseletében eljárva a jelen tájékoztatót figyelmesen elolvastam és megértettem. A jelen tájékoztatóban foglaltak alapján kijelentem, hogy a Támogató által támogatandó, általam megvalósítandó tevékenység tekintetében az Európai Unió működéséről szóló szerződés 107. cikkének (1) bekezdésében említett állami támogatás fogalmáról szóló bizottsági közlemény (2016/C 262/01) - a továbbiakban: **Közlemény** - **34. és 196. pontjában meghatározott,** az alábbiakban felsorolt egy vagy több feltétel teljesül (a kívánt részt aláhúzandó):

* a támogatandó tevékenység nem minősül gazdasági tevékenységnek, az általam benyújtott pályázatba foglalt tevékenységek kapcsán piaci bevételeim nem érik el működési költségek legalább felét,
* a támogatandó tevékenységből megvalósuló szolgáltatásokat elsősorban magyar állampolgárok fogják igénybe venni (és a külföldi látogatók száma előre láthatóan marginális lesz).

Amennyiben a fentiekben felsorolt egy vagy több feltétel a támogatandó tevékenység vonatkozásában teljesül, kötelezettséget vállalok arra, hogy a feltétel telesülését alátámasztó tényeket, körülményeket és bizonyítékokat az elkészítendő szakmai beszámolóban részletesen bemutatom.

Amennyiben a támogatandó tevékenység vonatkozásában a fentiekben felsorolt egyik feltétel sem teljesül, abban az esetben nyilatkozom, hogy a jelen pályázat alapján nyújtott támogatást a 651/2014/EU rendeletnek a kikötői és repülőtéri infrastruktúrákra irányuló támogatás, a kultúrát és a kulturális örökség megőrzését előmozdító támogatásra és a sportlétesítményekre és multifunkcionális szabadidős létesítményekre nyújtott támogatásra vonatkozó bejelentési határértékek, továbbá a legkülső régiókban biztosított regionális működési támogatási programok tekintetében, valamint a 702/2014/EU rendeletnek a támogatható költségek összegének meghatározása tekintetében történő módosításáról szóló 2017. június 14-i 2017/1084/EU bizottsági rendelettel (HL 156., 2017.6.20., 1. o.) módosított, a Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetővé nyilvánításáról szóló, 2014. június 17-i 651/2014/EU bizottsági rendelet (HL L 187., 2014.6.26., 1. o.) 53. cikke szerinti, a kultúrát és a kulturális örökség megőrzését előmozdító támogatásként kívánom igénybe venni.

Kelt:

............................................

pályázó képviselője